Folketing
2012-04-17

at vi først laver en lovgivning om bistandssamarbejde, der gør en ting godt for de fattige, og så bagefter laver en handelspolitik, der stjæler pengene igen. Derfor skal vi have strammet op på den formulering, der er i loven, sådan at der er direkte forpligtelser i forbindelse med anden lovgivning, vi laver i den her sal. Så synes jeg også, at vi skal lytte lidt til de kritikpunkter, der har været af, hvordan tingene skal styres. Der er sket meget under debatten, og udviklingspolitisk råd er jo et godt eksempel på en del af et kompromis, men jeg synes, at samspillet mellem bevillingsnævnet og udviklingspolitisk råd skal vendes en gang til, og at vi skal lytte til de mange protester, der har været i de bidrag, der har været op til lovforslagets fremlæggelse. Men alt i alt synes jeg, at vi er kommet et rigtig godt stykke med den nye lov, og jeg ser frem til udvalgsarbejdet, hvor jeg håber at vi kan få de sidste ting på plads, så vi får Danmarks bedste lov om udviklingssamarbejde.